भारत में प्राचीन काल से ही कौड़ी का अपना एक विशेष स्थान रहा है। इसे लक्ष्मी का प्रतीक माना गया है। समुद्र से उत्पन्न जितनी भी वस्तुएँ होती हैं, वे सभी किसी-न-किसी रूप में लक्ष्मी पूजा में अथवा लक्ष्मी के प्रतीक के रूप में उपयोग होती हैं। शंख समुद्र से उत्पन्न है, अतः लक्ष्मी का भाई माना जाता है। शंख की पूजा का विशेष विधान है, वहीं देवताओं के हाथों में शंख सुशोभित होता है। कौड़ी भी समुद्र से उत्पन्न है, अतः इसे लक्ष्मीकारक माना गया है।